《过岩口分路入新化》
明代·谢廷柱

岩口东行入乱山，雪晴天气露千鬟。冈头麦陇青犹浅，树里溪流碧更弯。

使节有时经涧底，僧家随意住云间。寒宵偶托幽栖地，钟磬无声客梦閒。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。